OOO

Godišnje izvješće o provedbi Provedbenog programa
Općine Brestovac
za 2022.godinu

1.siječnja-31.prosinca 2022.godine

Brestovac,siječanj 2023

 

**SADRŽAJ**

[1**.** Uvod 3](#_Toc91580626)

2. Pregled stanja…...……………………………………………………………………………………………………………………..4

[3. Izvješće o napretku u provedbi mjera 5](#_Toc91580633)

[4. Doprinos ostvarenju ciljeva javnih politika 10](#_Toc91580650)

# **Uvod**

Općina Brestovac izrađuje Godišnje izvješće o provedbi Provedbenog programa za 2022. godinu (u daljnjem tekst kao Godišnje izvješće) za razdoblje od 2021. do 2025.godine.

S ciljem stvaranja kvalitetnog okvira za održivi razvoj, Općina Brestovac kao jedinica lokalne samouprave, slijedi odredbe za uspostavu sustava strateškog planiranja koji se proteklih godina dodatno uređivao putem zakona, propisa i strateških dokumenata koji reguliraju navedeno područje.

Godišnje izvješće izrađuje se u svrhu ispunjavanja obaveze utvrđene člankom 24.stavka 5. Zakona o sustavu strateškog planiranja i upravljanja razvojem Republike Hrvatske (»Narodne novine«, broj 123/17, 151/22), kojim se propisuje kako Jedinica lokalne samouprave izvješćuje godišnje regionalnog koordinatora o izvršenju provedbenog programa. Navedenim člankom utvrđuju se dva međusobno povezana akta strateškog planiranja Provedbeni program Općine i Godišnje izvješće o provedbi provedbenog programa Općine.

Općinski načelnik Općine Brestovac je dana 20.12. 2021. godine donio Provedbeni program za razdoblje od 2021. do 2025. godine. Provedbeni program izrađuje se u skladu sa odredbama Zakona o sustavu strateškog planiranja i upravljanja razvojem Republike Hrvatske(»Narodne novine«, broj 123/17, 151/22), te Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/18).

Provedbeni program Općine Brestovac je kratkoročni akt strateškog planiranja povezan s višegodišnjim proračunom kojeg općinski načelnik donosi u roku od 120 dana od dana stupanja na dužnost, a odnosi se na mandatno razdoblje te opisuje prioritetne mjere i aktivnosti za provedbu ciljeva iz povezanih, hijerarhijski viših akata strateškog planiranja od nacionalnog značaja i od značaja za Općinu Brestovac. Provedbeni program čini osnovu za planiranje proračuna i provedbu mjera, aktivnosti i projekata. Tijekom pripreme proračuna provedbenih programa u obzir su uzeta proračunska sredstva dodijeljena s više razine upravljanja.

Godišnje izvješće o provedbi provedbenog programa Općine Brestovac je izvješće o provedbi mjera, aktivnosti i projekata te ostvarivanju pokazatelja rezultata iz kratkoročnih akata strateškog planiranja. Godišnje izvješće obuhvaća razdoblje od 01.01.2022. godine do 31.12.2022. godine.

Načelnik Općine Brestovac informaciju o izrađenom i javno objavljenom izvješću o provedbi provedbenog programa Općine dostavlja nadležnom regionalnom koordinatoru.

# **Pregled stanja**

Općina Brestovac nalazi se u zapadnom dijelu Požeško-slavonske županije, graniči sa Gradom Požega na istoku,Gradom Pakracom, Općinom Velika i Općinom Voćin na sjeveru ,te općinama Rešetari,Staro Petrovo Selo i Cernik na jugu i zapadu.

Područje Općine bogato je šumama i poljoprivrednim zemljištem. Stoga su poljoprivreda i stočarstvo najrazvijenija grana proizvodnje i većina stanovnika bavi se tim djelatnostima. Područje je bogato tradicijom i kulturom, koja se njeguje kroz razne udruge i manifestacije, stoga se treba ulagati u promociju i jačanje ruralnog turizma.

U ostvarenju svojih ciljeva Općina Brestovac se vodi svojom Vizijom:

„Stvaranje razvojnih uvjeta u svim segmentima života na području Općine Brestovac za kvalitetan život svih dionika, sukladno njihovim potrebama i mogućnostima okruženja.“

Općina Brestovac je tijekom izvještajnog razdoblja od 01.01.2022. do 31.12.2022. godine imala zadaću kontinuirano unaprjeđivati kvalitetu života svih svojih stanovnika,te se angažirati i djelovati s ciljem ostvarenja značajnog napretka u svim područjima razvoja. Stoga je navedeno osnova svakog projekta i ulaganja koji se planiraju realizirati u mandatnom razdoblju.

Tijekom izvještajnog razdoblja općina je ulagala u projekte kako bi svojim stanovnicima omogućili što aktivniji i kvalitetniji život. Većina planiranih projekata za ovo razdoblje je završena kao što su izgradnja pješačke staze Pavlovci,sanacija rasponske konstrukcije mosta Orljavac-Podsreće,uređenje dvorišnog parkirališta općinske zgrade,asfaltiranje NC Donji Gučani – do groblja,uređenje javne površine za spomen obilježje u Brestovcu,uređenje groblja Brestovac,modernizacija javne rasvjete u Orljavcu,izgradnja nove javne rasvjete u Rasnoj. Projekti kao što su održavanje komunalne infrastrukture, javnih zelenih površina,ulica i groblja provode se kontinuirano tijekom cijele godine i tijekom cijelog provedbenog razdoblja.

Ulaganja u objekte u vlasništvu Općine iznimno su bitna jer su objekti namijenjeni za održavanje kulturnih događanja i manifestacija, stoga je Općina završila s obnovom obnovom društvenih domova u Skenderovcima i Busnovima,radi se na izgradnji niskonaponske mreže do ribičke kuće kod ribnjaka u Brestovcu.

Kako bi se povećala kvaliteta života žena koja su bile u nepovoljnom položaju na tržištu rada Općina je kao partner u provedbi ušla u projekt „"Zajedno možemo više - faza III"“ kojim je zaposleno 15 žena koje pružaju usluge podrške pomoći u kući za oko 80 krajnjih korisnika.

Ulagali smo u školstvo dodjelom jednokratnih pomoći studentima, nabavom školskog pribora, sufinanciranjem prehrane učenika,sufinanciranjem cijene prijevoza za učenike srednjih škola kao i drugim pomoćima, jer želimo mlade i obrazovane ljude koji će biti naša budućnost.

Stanovnicima slabijeg imovinskog stanja dodjeljujemo jednokratne novčane pomoći.Dodijeluju se poklon paketi i pomoći za novorođeno dijete,sufinacira se smještaj djece u dječje vrtiće.

Većina planiranih projekata su započeti i završeni u planiranom roku.Projekti izgradnje pješačkih staza u Ivandolu i Vilić Selu započeti su u ovom izvještajnom razdoblju,a bit će završeni u 2023.godini.

I dalje ulažemo u projekte i žalimo sve realizirati u mandatnom razdoblju za koji supredviđeni. Isto tako ćemo prema potrebi i mogućnostima odraditi i više od planiranog, a sve u svrhu podizanja kvalitete života na području naše Općine.

# Izvješće o napretku u provedbi mjera

U Provedbenom programu Općine Brestovac za ruzdoblje od 2022. do 2025. godine ukupno se

provodi 12 mjera koje obuhvaćaju ciljeve iz hijerarhijskog nadređenog akta strateškog planiranja.

U daljnjem nastavku se daje sažeti prikaz podataka o proračunskim sredstvima utrošenima za

svaku pojedinu mjeru, ostvareni napredak u provedbi mjera, aktivnosti i projekata te

ostvarivanju pokazatelja rezultata.

***M.1. Lokalna uprava i administracija***

Mjera se ostvaruje u okviru planiranih aktivnosti i rokova.

Svrha mjere je osiguranje učinkovitog obavljanja poslova od lokalnog značaja, financiranje troškova upravnih tijela u okviru zadanih proračunskih veličina, na načelu ekonomičnosti, u skladu sa propisanim i internim aktima koji uređuju način korištenja proračunskih sredstava za obavljanje djelatnosti.

Ključne aktivnosti ostvarenja mjere: aktivnosti vezane za redovnu djelatnost izvršnog tijela,predstavničkih tijela i upravnih tijela samoupravne jedinice, jačanje kompetencija i unaprjeđenje sustava lokalne uprave

Za ovu mjeru utrošeno je u izvještajnom razdoblju ukupno 1.787.570,49 kuna.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022.  |
| Ukupan broj sjednica Općinskogvijeća | 8 | 8 | 5 |
| Prosiječan godišnji broj vijećnika na svakoj sjednici | 11 | 12 | 11 |
| Broj zaposlenikasamoupravnejedinice | 5 | 8 | 5 |

***M.2. Razvoj i održavanje komunalne infrastrukture***

Mjera se ostvaruje u okviru planiranih aktivnosti.

Ključne aktivnosti ostvarenja mjere:održavanje objekata i uređaja komunalne infrastrukture u optimalnom stanju, održavanje groblja u funkcionalnom stanju, čišćenje i odvoz smeća, električna energija za osvjetljenje groblja, održavanje sustava javne rasvjete, održavanje nerazvrstanih cesta i zimska služba, provođenje sustavnih mjera DDD, provedba Zakona o zaštiti životinja, izgradnja komunalnih vodnih građevina, modernizacija/rekonstrukcija i izgradnja javne rasvjete , modernizacija/rekonstrukcija nerazvrstanih cesta, uređenje parkirnih i javnih površina, izgradnja pješačkih i biciklističkih staza.

Za ovu mjeru utrošeno je u godišnjem razdoblju ukupno 4.953.212,95 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| duljina (m) izgrađene/rekonstruirane vodovodne mreže  | 138 | 630 | 544 |
| duljina (m) izgrađene/rekonstruirane kanalizacijske mreže  | - | 400 | 355 |
| broj postavljenih novih energetski efikasnih rasvjetnih tijela | 58 | 60 | 41 |
| Duljina (m) novo asfaltiranih prometnica u punoj širini kolnika | 65 | 1.000 | 500 |
| m2 uređenih parkirnih i javnih površina | - | 350 | 800 |
| m2 novouređene javne infrastrukture | - | 85 | 450 |
| duljina (m) novih pješačkih staza | 1.125 | 1.500 | 840 |

***M.3. Kultura, tjelesna kultura i sport***

Mjera se ostvaruje u okviru planiranih aktivnosti.

Ključne aktivnosti ostvarenja mjere: Ugovaranje prema javnom pozivu za financiranje projekata/programa u kulturi i sportu,provođenje sportskih aktivnosti djece, mladeži i studenata, djelovanje sportskih udruga, kao i izgradnja sportskih i rekreativnih objekata.

Za ovu mjeru utrošeno je u godišnjem razdoblju ukupno 238.265,87 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Tekuće donacije sportskim udrugama/broj | 4 | 5 | 4 |
| Broj novih/uređenih sportskih i rekreativnih objekata | - | 1 | - |

***M.4. Mjesna samouprava***

Mjera se ostvaruje u okviru planiranih aktivnosti.

Ključne aktivnosti ostvarenja mjere:uređenje i opremanje mjesnih domova i održavanje manifestacija od lokalnog značaja.

Za ovu mjeru utrošeno je u godišnjem razdoblju ukupno 841.539,15 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Broj uređenih mjesnih domova | 1 | 2 | 2 |
| Broj održanih manifestacija | 1 | 1 | 2 |

***M.5. Razvoj poduzetničke infrastrukture***

Mjera se ostvaruje u okviru planiranih aktivnosti.

Svrha mjere je izgradnja i uređivanje Izgradnja i opremanje gospodarskih zona, poticanje razvoja turizma na području Općine i olakšanje poslovanja obiteljskih poljoprivrednih gospodarstava kako bi se unaprijedio životni standrad kroz smanjenje broja nezaposlenih osoba.

Za ovu mjeru utrošeno je u godišnjem razdoblju ukupno 162.590,00 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Potpore u turizmu za novootvorene ležajeve/broj ležajeva | 7 | 7 | 8 |
| % realizacije projekta izgradnje GZ Nurkovac,Završje  |  - | 10 |  - |
| Financiranje TZ Zlatni Papuk/iznos | 110.000,00 | 110.000,00 | 110.000,00 |

***M.6. Upravljanje imovinom***

Mjera se ostvaruje u okviru planiranih aktivnosti.

Svrha mjere je učinkovito raspolaganje zemljištem u vlasništvu općine, raspolaganje poljoprivrednim zemljištem u vlasništvu RH i provođenje strategije i plana upravljanja imovinom općine.

Za ovu mjeru utrošeno je u godišnjem razdoblju ukupno 21.000,00 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| M2 otkupljenog zemljišta | 2.404 | 3.000 | - |

***M.7. Prostorno i urbanističko planiranje***

Mjera se ostvaruje u okviru planiranih aktivnosti.

Svrha mjere je postići ažurnu i dostupnu prostorno plansku dokumentaciju, izraditi zalihe projekata prihvatljivih za financiranje iz fondova EU, legalizirati sve javne objekte u nadležnosti općine, uskladiti katastar i zemljišne knjige i uspostaviti učinkoviti sustav upravljanja grobljima. Ključna točka ostvarenja mjere je broj katastarskih općina s usklađenim stanjem zemljišne knjige i katastra, pokrivenost prostorno planskom dokumentacijom.

Za ovu mjeru utrošeno je u godišnjem razdoblju ukupno 373.507,75 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Broj katastarskih općina u kojima je provedena geodetska izmjera | 1 | 1 | - |
| Broj legaliziranih objekata | 2 | 5 | 1 |
| Pokrivenost općine prostorno- planskom dokumenatacijom % | 100% | 100% | 100% |

***M.8. Briga o djeci***

Mjera se ostvaruje u okviru planiranih aktivnosti.

Svrha mjere je uspostavljanje kvalitetnog sustava predškolske djelatnosti i povećanje obuhvata djece predškolskim odgojem, te dostupnost programa predškolskog odgoja, sufinanciranje smještaja djece s područja općine Brestovac u dječjim vrtićima, financiranje plaće djelatnice u predškolskom odgoju, sufinanciranje vannastavnih aktivnosti i projekata osnovne škole Dragutina Lerman, sufinanciranje prijevoza učenika u srednje škole te stipendije studentima. Ključne točke ostvarenja mjere su osiguran prijevoz učenicima, osiguranje stipendija studentima, izgrađen vrtić.

Za ovu mjeru utrošeno je u godišnjem razdoblju ukupno 421.213,01 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Broj učenika kojima je sufinanciran prijevoz | 82 | 82 | 80 |
| Broj polaznika “male škole” | 25 | 25 | 20 |
| Broj danih pomoći studentima | 44 | 44 | 51 |
| Broj novosagrađenih objekata za smještaj predškolske djece | 0 | 0 | 0 |

***M.9. Protupožarna i civilna zaštita***

Mjera se ostvaruje u okviru planiranih aktivnosti.

Svrha mjere je pomoć u obavljanju poslova osiguranja cjelovitog sustava civilne zaštite, osiguranje sredstava za redovno poslovanje vatrogasnih društava i Javne vatrogasne postrojbe, učinkovito provođenje aktivnosti za Civilnu zaštitu koja je temeljena na Zakonu o zaštiti i spašavanju. Cilj je izrada Planova i Procjena zaštite i spašavanja, Planova civilne zaštite, edukacija stožera zaštite i spašavanja i zapovjedništva civilne zaštite, kao i kontinuirano praćenje stanja na terenu, te izmjena i dopuna zakonskih propisa i prilagođavanje Planova i Procjena novonastalim situacijama, te usklađivanje sa rashodima vezanim za aktivnost Gorske službe spašavanja. Ključne točke ostvarenja mjere su povećanje broja osposobljenih članova dobrovljnih vatrogasnih društava i broj intervencija zaštite i spašavanja.

Za ovu mjeru utrošeno je u godišnjem razdoblju ukupno 520.666,71 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Uspješnost u vatrogasnim intervencijama (%) | 100% | 100% | 100% |
| Broj osposobljenih operativnih snaga CZ | 1 | 20 | 20 |

***M.10. Razvoj komunalne djelatnosti vlastitog pogona***

Mjera se ostvaruje u okviru planiranih aktivnosti.

Svrha mjere je ulaganje u obavljanje komunalnih djelatnosti održavanja groblja, javnih površina i zimske službe te opremanje komunalnih pogona potrebnom opremom i strojevima za prikupljanje otpada. Ključna točka ostvarenja mjere je opremljena komunalna služba novim strojevima i opremom.

Za ovu mjeru utrošeno je u godišnjem razdoblju ukupno 717.937,24 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Planirani iznos za troškove zaposlenih I materijalne troškove | 507.000,00 | 507.000,00 | 421.665,14 |
| Planirani iznos za opremanje pogona | 85.000,00 | 15.000,00 |  296.272,10 |

***M.11. Demografija***

Mjera se ostvaruje u okviru planiranih aktivnosti.

Svrha mjere je smanjivanje broja nezaposlenih na području Općine kroz zapošljavanje dugotrajno nezaposlenih osoba i zapošljavanje ciljanih skupina nezaposlenih osoba i obavljanje društveno korisnih poslova. Ključne aktivnosti su obavljanje javnih radova i zapošljavanje nezaposlenih osoba.

Za ovu mjeru utrošeno je u godišnjem razdoblju ukupno 57.200,13 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Broj zaposlenih osoba u javnom radu | 4 | 5 | 2 |
| Broj provedenih javnih radova | 1 | 1 | 1 |

***M.12. Socijalna skrb***

Mjera se ostvaruje u okviru planiranih aktivnosti.

Svrha mjere je pomoć najugroženijim stanovnicima Općine, učinkovito promicanje natalitetne politike te ojačavanje sustava zdravstvene zaštite, provođenje skrbi o socijalno najugroženijim i najosjetljivijim skupinama građana, kao i razni oblici stimulativne pomoći stanovništva na području općine, sufinanciranje programa udruga i ustanova iz područja humanitarne skrbi koji su od interesa za općinu te Gradskog društva Crvenog križa Požega, razvoj civilnog društva na lokalnoj razini i financiranje programa udruga koje su od interesa za Općinu, poticanje arheoloških istraživanja, sufinanciranje manifestacija, sufinanciranje rada ljekarne kako bi se omogućio zdrav i kvalitetan život. Ključna točka ostvarenja mjere je realizacija pomoći najosjetljivijim skupinama građana, sufinancirani programi udruga, sufinancirane različite manifestacije.

Za ovu mjeru utrošeno je u godišnjem razdoblju ukupno 672.692,90 kn.

|  |  |  |  |
| --- | --- | --- | --- |
| Pokazatelj rezultata | Početna vrijednost (2021.) | Ciljana vrijednost 2022. | Ostvarena vrijednost 01.01.-31.12.2022. |
| Broj korisnika pomoći iz socijalnog programa | 80 | 80 | 85 |
| Broj dodijeljenih pomoći za novorođenu djecu | 22 | 22 | 25 |
| Broj djece kojima je sufinanciranboravak u vrtiću | 27 | 27 | 27 |
| Broj udruga kojima je realizirano sufinanciranje | 24 | 24 | 22 |

#

#

1. **Doprinos ostvarenju ciljeva javnih politika**

Provedbenim programom Općine Brestovac za razdoblje 2022.-2025. godine definirane su mjere koje doprinose strateškom planiranju i realizaciji posebnih ciljeva razvoja jedinica lokalne samouprave. Ostvarenjem strateških ciljeva i navedenih mjera, Općina nastoji omogućiti svojim stanovnicama kvalitetniji i perspektivniji način življenja.

Doprinos ostvarenju ciljeva javnih politika po mjerama

|  |  |  |  |
| --- | --- | --- | --- |
|  | Mjera | Svrha provedbe mjere | Ostvareni rezultati |
| 1. | *Lokalna uprava i administracija* | Učinkovito obavljanje poslova od lokalnog značaja, kvaliteta javnih usluga | U TIJEKU(mjera se provodi u skladu s predviđenom dinamikom provedbe) |
| 2. | *Razvoj i održavanje komunalne infrastrukture* | Održavanje objekata i uređaja komunalne infrastrukture u optimalnom stanju, izgradnja komunalne infrastrukture sa svrhom uređenja neuređenih dijelova općine | U TIJEKU(mjera se provodi u skladu s predviđenom dinamikom provedbe) |
| 3. | *Kultura, tjelesna kultura i sport* | Stvaranje uvjeta za kvalitetniji i zdraviji život stanovnika kroz realizaciju programa javnih potreba u sportu | U TIJEKU(mjera se provodi u skladu s predviđenom dinamikom provedbe) |
| 4. | *Mjesna samouprava* | Institucionalno i materijalno osnaživanje mjesne samouprave | U TIJEKU(mjera se provodi u skladu s predviđenom dinamikom provedbe) |
| 5. | *Razvoj poduzetničke infrastrukture* | Poticanje poduzetničke aktivnosti i ekonomskog rasta  | U TIJEKU(mjera se provodi u skladu s predviđenom dinamikom provedbe) |
| 6. | *Upravljanje imovinom* | Učinkovito raspolaganje zemljištem u vlasništvu općine, raspolaganje poljoprivrednim zemljištem u vlasništvu RH | U TIJEKU(mjera se provodi u skladu s predviđenom dinamikom provedbe) |
| 7. | *Prostorno i urbanističko planiranje* | Ažurna i dostupna prostorno plansku dokumentacija, izrađene zalihe projekata prihvatljivih za financiranje iz fondova EU, legalizirani svi javni objekti u nadležnosti općine, usklađen katastar i zemljišne knjige, učinkovit sustav upravljanja grobljima | U TIJEKU(mjera se provodi u skladu s predviđenom dinamikom provedbe) |
| 8. | *Briga o djeci* | Kvalitetni sustav predškolske djelatnosti , dostupnost programa predškolskog odgoja, sufinanciranje smještaja u dječjim vrtićima, sufinanciranje prijevoza učenika u srednje škole , pomoći studentima | U TIJEKU(mjera se provodi u skladu s predviđenom  |
| 9. | *Protupožarna i civilna zaštita* | Pomoć u obavljanju poslova osiguranja cjelovitog sustava civilne zaštite u svrhu očuvanja ljudskog života, zdravlja i imovine | U TIJEKU(mjera se provodi u skladu s predviđenom dinamikom provedbe) |
| 10. | *Razvoj komunalne djelatnosti vlastitog pogona* | Ulaganje u obavljanje komunalnih djelatnosti održavanja groblja, javnih površina i zimske službe te opremanje komunalnih pogona potrebnom opremom i strojevima za prikupljanje otpada | U TIJEKU(mjera se provodi u skladu s predviđenom dinamikom provedbe) |
| 11. |  *Demografija* | Smanjivanje broja nezaposlenih na području Općine kroz zapošljavanje dugotrajno nezaposlenih osoba i zapošljavanje ciljanih skupina nezaposlenih osoba  | U TIJEKU(mjera se provodi u skladu s predviđenom dinamikom provedbe) |
| 12. | *Socijalna skrb* | Pomoć najugroženijim stanovnicima Općine, promicanje natalitetne politike, sufinanciranje programa udruga, razvoj civilnog društva | U TIJEKU(mjera se provodi u skladu s predviđenom dinamikom provedbe) |

 OPĆINSKI NAČELNIK

 Zdravko Mandić,ing.